
Sümegprága Települési Önkormányzat Képviselő-testületének

10/1995. (VI.6.) Ök. rendelete

Sümegprága Község címerének és zászlajának alapításáról és

használatának rendjéről [1] 
Sümegprága Települési Önkormányzat Képviselő-testülete az 1990. évi LXV. Törvény 1 § (6) bekezdésének a) pontjában biztosított jogkörében az Önkormányzat jelképeiről és azok használatának rendjéről az alábbi rendeletet alkotja:
Az Önkormányzat jelképei
1. §

Az önkormányzat jelképei, mint a település történelmi múltjára, természeti környezetére utaló díszítő szimbólumok:

A címer és a zászló.
A címer leírása
2. §

Az önkormányzat címere: lekerekített címerpajzson, fehér mezőben barna kontúrral körvonalazott-barna szikla, melyben baloldalon sárgás-barna törzsű, zöld koronájú, lombos fa; jobb oldalon sárgás-barna szőlőkaróra jobbról kiinduló, a szőlőkarót egyszer körülölelő, zöld színű, háromlevelű szőlővesszőn lecsüngő vörös zöld héjban egy sárgás- barna beérett, kihasadt szelídgesztenye található.
A címer használatának köre és szabályai
3. §

(1) Az önkormányzat címerét, mint díszítő és utaló jelképet használni lehet:

a) Az önkormányzat körpecsétjén,, amely pecsétnyomó, illetőleg gumibélyegző, pecsétnyomóesetében legkisebb 40 mm, gumibélyegző esetében legnagyobb 30 mm átmérőjű, megfelelő körirattal ellátva;

b) Az önkormányzat zászlaján és annak változatain;

c) Az önkormányzat szerveinek, a polgármesternek, alpolgármesternek, jegyzőnek készített levélpapírok fejlécén, illetve borítékján;

d) Az önkormányzat által alapított és kiadott disz okleveleken, emléklapokon, plaketteken, kitüntető vagy emlékérmeken;

e) A községháza (Polgármesteri Hivatal) épületének bejáratánál, annak tanácstermében és más protokolláris célt szolgáló helyiségekben;

f) Az önkormányzat intézményei bejáratánál és vezetőinek irodájában;

g) Az önkormányzat és szervei által megjelentetett a település életével foglalkozó kiadványokon, meghívókon, emléktárgyakon;

h) Az önkormányzat által szervezett rendezvényeke, ünnepségeken és kiállításokon;

i) A községben vezető közutak mellett, a község közigazgatási területének határain.

(2) Az önkormányzat címerével ellátott körpecsét az önkormányzat és más bel-, illetve

külföldi önkormányzatok közötti kapcsolatokban protokolláris célból, illetőleg szerződések, megállapodások hitelesítésekor, valamint az önkormányzat belső működésével és szervezeti felépítésével kapcsolatos rendelkezések, kitüntető oklevelek hitelesítésekor használható.
(3) Az önkormányzat címerével ellátott körpecsét hatósági eljárás során nem alkalmazható.

4. §

(1) Nemzetközi kapcsolatokban, az idegenforgalom és egyéb, a község érdekeit szolgáló, indokolt esetekben a 3. § (1) bekezdésének g) pontjában meghatározottakon kívül más jogi személy számára az általa készített kiadványokon vagy jellegzetes termékeken az önkormányzat címerének használatát – kérelemre – a képviselő-testület engedélyezheti.

(2) Amennyiben a címert kereskedelmi vagy reklám célra, illetve annak részeként kívánják felhasználni, arra külön engedélyt kell kérni és a felhasználásért díjat kell fizetni. A díj mértékét a képviselő-testület állapítja meg.
(3) [2] A díj megállapítása történhet összegszerűen (egy összegben, illetve évi átalány formájában) vagy az elért árbevétel arányában, valamint természetben.

(4) A (3) bekezdésben szereplő átalány összege gazdálkodó szervezeteknél 1000-100.000 Ft-ig terjedhet. Az árbevétel után megállapítható díj mértéke az éves árbevétel 0,1 %-a, de legkevesebb 1000 Ft. 
[3] A természetben történő díj megállapítása esetén a díj értékét a termék értékesítési árából kell megállapítani. 

5. §

(1) A címer használatának engedélyezése iránti kérelmet a polgármesterhez kell benyújtani.

(2) A címer használatára vonatkozó kérelemnek tartalmaznia kell:

a) A kérelmező nevét (megnevezését), címét;

b) A címerhasználat célját;

c) Az előállítani kívánt mennyiséget;

d) A címer előállításának anyagát;

e) Terjesztés, illetve forgalomba hozatal esetén ennek módját;

f) A használat időtartalmát

g) A címerrel díszítendő tárgy mintapéldányát (rajzát, fényképét);

h) A felhasználásért felelős személy megnevezését; 

(3) A címer használatára vonatkozó engedélynek tartalmaznia kell:

a) Az engedélyes megnevezését és címét;

b) Az engedélyezett felhasználás célját;

c) Az előállítás anyagát;

d) Az előállításra engedélyezett mennyiséget;

e) A felhasználás idejét, illetőleg az engedély érvényességének időtartalmát;

f) A terjesztés, a forgalomba hozatal módjára vonatkozó esetleges kikötéseket;

g) A címer felhasználására felelős személy megnevezését;

h) Amennyiben a címer használatáért díjat kell fizetni, a díj összegét;

(4) A kiadott engedélyekről és érvényességükről a polgármesteri hivatal nyilvántartást vezet.
6. §
(1) Nem adható engedély a címer használatára, ha a használat vagy a forgalomba hozatal módja, körülményei a községet, annak, lakosságának érzületét sértheti.

(2) Indokolt esetben a kiadott engedélyt a képviselő-testület visszavonhatja.

7. §

(1) Az önkormányzat címere a Magyar Köztársaság címerét, annak használatát nem helyettesítheti.

(2) Az állami és az önkormányzati címer együttes használata esetén az állami címernek – különösen elhelyezésével, a címer méretével elsőbbséget kell biztosítani.

8. §

(1) Az önkormányzat címerét kizárólag hiteles alakban, a címerábrák hűségének, méretarányainak és színeinek megtartása mellett szabad ábrázolni.

(2) Amennyiben nincs lehetőség az önkormányzat címerének eredeti színben való ábrázolására, akkor az csak a hordozó tárgy anyagának (fém, fa, kő, bőr, kerámia, stb.) színében, de a heraldika általános szabályainak és színjelzéseinek megtartásával történhet.

(3) A címer kicsinyítése csak olyan mértékű lehet, hogy az ne sértse a hiteles ábrázolást.

A zászló leírása
9. §

(1) A zászlólap – arányában a zászlórúd felől nézve 1:2 arányú téglalap- vízszintes csíkozású: felső 1/6 rész ezüst, utána 4/6 rész rész zöld, majd az alsó 1/6 rész szintén ezüst, rajta a zöld mezőben, az első harmad vonalában, mint tengelyen foglal helyet az önkormányzat címere. A zászlólap vége arannyal rojtozott.
(2) Az önkormányzat zászlaja esetében az arányt meghatározó téglalap rövidebb oldala 90cm.

(3) A zászlórúd zölddel és ezüsttel (fehérrel) csigavonalban festett, a zászlócsúcs sárgarézből készült, gyertyaláng alakú.

(4) Az önkormányzat zászlaja a Községháza (Polgármesteri Hivatal) tanácstermében kerül elhelyezésre.

A zászló használata

10. §

(1) A zászló használható lobogó formájában is. A zászló (a lobogó) vagy annak méretarányos változatai használhatók:

a) Hivatalos állami ünnepek alkalmával, a Magyar Köztársaság zászlójával együtt;
b) A község életében jelentős események, ünnepségek, és rendezvények alkalmából más hivatalos zászlóval (zászlókkal) együtt.

c) A képviselő-testület ülései alkalmával önállóan az ülés helyszínén;

d) Minden, a községgel összefüggő, vagy az önkormányzat részvételével rendezett eseményen;

e) Az önkormányzat bel- és külföldi kapcsolataiban emlék- és csere zászlóként.

(2) Az (1) bekezdésben fel nem sorolt esetekben a zászló használatára, előállításának engedélyezésére, illetve kiadott engedélyek nyilvántartására a címerre vonatkozó szabályokat kell alkalmazni.

A jelképek jogosulatlan használata

11. §

Aki az önkormányzat jelképeit jogosulatlanul, az engedélytől eltérő vagy a közösséget sértő módon használja fel, illetőleg a jelképek használatát szabályozó rendelkezéseket egyéb módon megszegi vagy kijátssza, szabálysértést követ el 10.000 Ft-ig terjedő pénzbírsággal sújtható.

Záró rendelkezések

12. §

Ez a rendelet a kihirdetés napján lép hatályba. Kihirdetéséről a jegyző gondoskodik.

Sümegprága, 1995. június hó 6. nap

Hujber János





Kiss Csilla Magdolna

polgármester





            jegyző

[1] Egységes szerkezetben Sümegprága Települési Önkormányzat Képviselő-testületének e rendeletet módosító 4/1998.(IV.15.) önkormányzati rendeletével. A módosító rendelkezések kurzívval szedve. 

[2] Módosította Sümegprága Települési Önkormányzat Képviselő-testület 4/1998.(IV.15.) rendeletének 1.§-a, hatályos: 1998. április 15-től.

